Suport a l'organització de festivals i mostres i projectes d'internacionalització d'empreses audiovisuals
Avui divendres 12 de juny obrim dues línies d'ajut al sector audiovisual.
Per una banda, la línia de suport a l'organització de festivals i mostres que té com a objecte la concessió d'ajuts per a la preparació i celebració a Catalunya de festivals i mostres audiovisuals, així com per a la seva promoció i difusió.
La dotació per aquest 2020 s'incrementa fins els 450.000€ (l'any 2019 va ser de 350.000€) doncs la línia ha estat revisada amb una mirada -19.
S'entén per festival o mostra audiovisual aquell esdeveniment que programa obres audiovisuals que es projecten davant un públic genèric, que té lloc durant un període específic de temps en una població o poblacions definides prèviament i que té un procediment de regulació del propi festival o mostra i de la selecció de les obres audiovisuals.
S'estableixen tres modalitats diferents en l'objecte i un mateix festival o mostra audiovisual només pot optar a una d'aquestes modalitats:
La data límit per a presentar-se a aquest ajut és el 30 de juny de 2020
Per altra banda, l'ajut a projectes d'internacionalització d'empreses audiovisuals va dirigit a les empreses audiovisuals que contribueixin a la comercialització de la producció audiovisual.
Poden optar a aquestes subvencions les empreses de producció o distribució audiovisual independents que estiguin inscrites al Registre d'empreses audiovisuals de Catalunya o al Registre administratiu d'empreses cinematogràfiques i audiovisuals gestionat per l'Institut de la Cinematografia i de les Arts Audiovisuals (ICAA) o les d'un estat membre de la Unió Europea o associat a l'Espai Econòmic Europeu i amb establiment operatiu a l'Estat espanyol.
Aquesta línia s'ha reajustat també amb una mirada i incorpora els següents canvis:
Per a qualsevol dubte en relació a aquesta convocatòria podeu assitir a la jornada d'informació en línia que tindrà lloc dimarts 16 de juny de 10:00 a 12:00h o podeu posar-vos amb contacte amb l'equip de Catalan Films
En l'àmbit de l'audiovisual, des de l'ICEC acompanyem i donem suport als projectes empresarials i treballem per a la professionalització del sector audiovisual mitjançant el foment de la producció, la distribució, l'exhibició i la divulgació dels projectes impulsats per les empreses catalanes, tot contribuint a la creació de la cultura audiovisual del país.
Treballem per donar un servei àgil i de proximitat a la indústria audiovisual catalana i té les competències per realitzar tràmits i gestions audiovisuals amb validesa per a tot l'estat espanyol.
Aquest 2020, l'ICEC dedicarà 17,2 milions d'euros a l'audiovisual, una xifra que supera en 5,7 milions el pressupost de les línies de suport al sector del 2019.
La injecció suplementària respon, d'una banda, a l'aprovació del pressupost de la Generalitat el passat 27 de març i, de l'altra, a l'objectiu de l'ICEC de reforçar el sector audiovisual català i de fomentar la seva competitivitat en els mercats globals.
La xifra d'inversió se situa prop de la dotació pública màxima dels darrers anys, que data del 2017, amb 18 milions (derivats, en part, de la reinversió en el sector de la taxa de l'audiovisual).